b"\n_START_ARTICLE_\nJohn Blacking\n_START_SECTION_\nBiografia\n_START_PARAGRAPH_\nEs va criar al voltant de l'entorn anglic\xc3\xa0 de la catedral de Salisbury. A m\xc3\xa9s, tamb\xc3\xa9 va assistir al col\xc2\xb7legi King's College, situat a Cambridge, on va rebre classes de l'antrop\xc3\xb2leg Meyer Fortes. Es va gradurar en aquest mateix col\xc2\xb7legi l'any 1953._NEWLINE_Blacking va servir com a oficial dins l'ex\xc3\xa8rcit brit\xc3\xa0nic, concretament en la Guardia Coldstream. Aix\xc3\xb2 va fer que fos destinat a Mal\xc3\xa0isia, entre els anys 1948 i 1949. Durant la seva estada all\xc3\xa0, va estar en contacte amb la cultura \xc3\xadndia, xinesa i mal\xc3\xa0sia. Aquest fet el va influenciar molt pel seu treball en el futur i tamb\xc3\xa9 li va servir com a experi\xc3\xa8ncia formativa. Despr\xc3\xa9s de la seva tornada del continent asi\xc3\xa0tic, es va interessar per l'estudi de dues mat\xc3\xa8ries, com l'antropologia i l'arqueologia a Cambridge, entre l'any 1949 i 1952. _NEWLINE_Despr\xc3\xa9s de graduar-se, l'any 1954 fou nomenat music\xc3\xb2leg en la Biblioteca Internacional de M\xc3\xbasica Africana de Hugh Tracey situada a Johannesburg. Posteriorment, es trasllad\xc3\xa0 a Sud-\xc3\xa0frica l'any 1956 on va realitzar durant 22 mesos un treball de camp sobre els vendes, una cultura situada dins l'\xc3\xa0rea de Venda, en el nord de Transvaal. Aquest treball es va convertir en tota una refer\xc3\xa8ncia i va  posar el nom de Blacking en el panorama musicol\xc3\xb2gic internacional. _NEWLINE_El seu augment de prestigi i de notorietat va fer que l'any 1959 fos nomenat professor i posteriorment l'any 1965 cap de departament d'antropologia social de la Universitat de Witwatersrand. Per\xc3\xb2 despr\xc3\xa9s de tenir una s\xc3\xa8rie de desacords amb el govern sud-afric\xc3\xa0 per la q\xc3\xbcesti\xc3\xb3 de l'apartheid, ja que Blacking va estar en contra i sempre va criticar fortament aquest sistema, fou expulsat del pa\xc3\xads l'any 1969. Aix\xc3\xb2 va fer que Blacking torn\xc3\xa9s a Europa i es va instal\xc2\xb7lar l'any 1970 a Belfast, Irlanda del Nord. All\xc3\xa0 va desenvolupar l'activitat com a docent, impartint classes d'antropologia social en la Universitat de Queen's. Aquesta universitat es va convertir en un centre de renom gr\xc3\xa0cies a la pres\xc3\xa8ncia de Blacking, que va fer que la universitat es convert\xc3\xads en un dels llocs m\xc3\xa9s prestigiosos per a estudiar aquestes mat\xc3\xa8ries. A m\xc3\xa9s, com Blacking havia estat una personalitat bastant famosa en el continent afric\xc3\xa0, molts alumnes d'all\xc3\xa0 es varen interessar per a cursar els estudis d'antropologia i etnomusicologia en aquesta universitat. _NEWLINE_Fou president de la Societat d'Etnomusicologia entre els anys 1982 i 1983 i va ser membre fundador del Seminari Europeu d'Etnomusicologia, organitzaci\xc3\xb3 que va agafar molta for\xc3\xa7a des de la seva creaci\xc3\xb3.\n_START_SECTION_\nObra\n_START_PARAGRAPH_\nJohn Blacking es va caracteritzar per mesclar l'estudi de la m\xc3\xbasica amb l'antropologia. Per aix\xc3\xb2 Blacking es caracteritza per haver escrit una s\xc3\xa8rie de llibres determinants. _NEWLINE_Es va interesar pel m\xc3\xb3n dels instruments dels abor\xc3\xadgens de Mal\xc3\xa0isia, ja que t\xc3\xa9 un escrit que parla sobre aquests instruments i la seva funci\xc3\xb3. Aquest escrit data de l'any 1954. _NEWLINE_Un dels llibres principals va ser el que va publicar l'any 1967, anomenat Venda Children's Songs. Aquest llibre \xc3\xa9s el resultat final del seu treball a l'\xc3\xa0rea de Venda. Aquest llibre parla sobre la relaci\xc3\xb3 que hi ha entre la m\xc3\xbasica que utilitza aquesta cultura i les accions que ocorren quan hi ha aquesta m\xc3\xbasica per al mig. Per exemple, Blacking es va adonar de que en la societat venda, un nin quan \xc3\xa9s petit pot demostrar gran habilitat musical, per\xc3\xb2 quan sigui gran, encara que tingui aquesta habilitat, deixar\xc3\xa0 la m\xc3\xbasica per a dedicar-se a altres activitats m\xc3\xa9s importants, segons ells, com per exemple governar. Tamb\xc3\xa9  Aquest llibre va ser tota una novetat perqu\xc3\xa8 va ser un dels primers treballs de camp que parlaren sobre la interpretaci\xc3\xb3 de la m\xc3\xbasica en una cultura concreta. _NEWLINE_Per\xc3\xb2 el seu llibre m\xc3\xa9s important \xc3\xa9s Fins a quin punt l\xe2\x80\x99home \xc3\xa9s m\xc3\xbasic?. \xc3\x89s un llibre que va escriure sobre les confer\xc3\xa8ncies de John Danz que va fer aquest en la Universitat de Washington l'any  1971. En aquest llibre explica que ell pensa que la m\xc3\xbasica \xc3\xa9s un so humanament organitzat i que per saber que \xc3\xa9s la m\xc3\xbasica i que tan musical \xc3\xa9s l'home un necessita demanar el que escolta, qui toca i qui canta en una societat i el m\xc3\xa9s important de tot, fer-nos preguntes. Tamb\xc3\xa9 explica que l'habilitat musical no podria mai desenvolupar-se si no tingu\xc3\xa9s l'ajuda de la motivaci\xc3\xb3 extra-musical.  _NEWLINE_Un escrit tamb\xc3\xa9 important \xc3\xa9s Una introducci\xc3\xb3 a les danses tradicionals de Venda i L'antropologia del cos."